Júlio César Soares de Espíndola (lair 3 September 1979), misuwur kanthi nama Júlio César, inggih punika juru main bal-balan ingkang posisinipun minangka kiper tim nasional bal-balan Brasil, lan ugi main ing klub saking Italia, Inter Milan. Cesar sapunika dados kiper andalanipun Brasil, sampun ngoleksi 53 kamenangan sareng tim nasional Brasil. Taun 2009, Cesar dados kiper ingkang saé piyambak kaping 3 sadonya sasampunipun Iker Casillas lan Gianluigi Buffon. Cesar ugi pikantuk kanugrahan ing Serie A Liga Italia minangka Serie A Goalkeeper of the Year taun 2009. Cesar naté mlebet dhaftar nominasi juru main bal ingkang badhé pikantuk Ballon d'Or taun 2009, salajengipun Cesar namung saged ing peringkat selikur kemawon.

Karier klub

Flamengo 
Júlio César miwiti karier profésional kanthi ndhèrèk klub bal Clube de Regatas do Flamengo ing taun 1997. Amargi Cesar anggènipun dados kiper saé, lajeng dipuntransfer déning A.C Chievo ing Januari 2005.

Internazionale 
Cesar ndhèrèk klub Inter mangsa taun 2005-2006 lan dados kiper cadhangan kiper Fransesco Toldo. Cesar wiwit dipundadosaken kiper utama awit Cesar main saé ing Piala Supercopa Italia. Juli 2009, Cesar dipunpilih déning ESPN Brasil minangka juru main bal ingkang saé piyambak ing mangsa 2008-2009. November 2009 kontrakipun kaliyan klub Inter Milan dipunperpanjang ngantos dumugi taun 2014.

Karier Internasional 
Karier internasional Júlio César dipunwiwiti ing taun 2003, nalika panjenenganipun dados kiper cadhanganipun Dida.

Cathetan suku

Pranala njawi 
 Brazilian FA Database
 Inter profile 
 Júlio César at Sambafoot 

Artikel mawa basa krama
Pamain bal-balan Brasil
Pamain Bèker Donya FIFA 2010
Pamain Bèker Éropah UEFA 2012
Pamain Bèker Donya FIFA 2014
Lair 1979